กินยาคุมมา6ปีเพิ่งเลิกกินหลังจากประจำเดือนหมด 5-6-7กุมภาพัน วันนี้2มีนาคมประจำเดือนยังไม่มาผิดปรกติไหมคะ เสี่ยงตั้งครรถ์ไหมถ้าไม่ท้องกี่เดือนประจำเดือนถึงมาปรกติ กินยาคุมนานทำให้มีบุตรยากไหม
สวัสดีครับ การหยุดยาคุมกำเนิด อาจมีผลทำให้ประจำเดือนมาล่าช้า หรือ มาผิดปกติในเดือนถัดไปได้ครับ เพราะว่าในช่วงก่อนที่รับประทานยาคุมกำเนิดอยู่ ระดับฮอร์โมนเพศหญิงถูกควบคุมด้วยระดับยาเป็นหลัก ดังนั้น เมื่อไม่มียาแล้ว ร่างกายก็ต้องปรับตัว เพื่อสร้างฮอร์โมนรอบใหม่ ทำให้รอบประจำเดือนอาจจะยังไม่มาปกติในทันที แต่จะค่อยๆกลับเป็นปกติในช่วงเวลาราว 1-3 เดือนให้หลังจากที่หยุดยาครับเรื่องการตั้งครรภ์ หากช่วงที่ยังใช้ยาเป็นประจำ ไม่เคยขาด ไม่เคยลืม โอกาสตั้งครรภ์ก็น้อยมากๆครับ ราว 0.3% เท่านั้นครับ ดังนั้น ในช่วงนี้ ขอให้สังเกตรอบเดือนในอีกราว 1 สัปดาห์ครับ หากประจำเดือนยังไม่มาหลังจากนั้น ก็ควรตรวจการตั้งครรภ์เพื่อความแน่ใจอีกครั้งครับสุดท้าย หากหยุดใช้ยาคุมกำเนิดแล้ว ก็สามารถมีบุตรได้ตามปกติครับ ไม่ได้มีผลทำให้เกิดภาวะมีบุตรยากแต่อย่างใดครับ เพราะยาคุมกำเนิดนั้นเพียงแค่ปรับระดับฮอร์โมน และ เมือกบริเวณช่องคลอดเท่านั้น ไม่ได้เปลี่ยนแปลงลักษณะโครงสร้างมดลูกแต่อย่างใดครับ